ยับยั้งการแพร่พันธุ์ของเห็บหมัดด้วยน้ำส้มสายชูหมักจากแอปเปิ้ล ป้องกันการแพร่พันธุ์ซ้ำด้วยน้ำส้มสายชูหมักจากแอปเปิ้ล กำจัดหมัดตามมุมต่างๆ ของบ้าน
แทนที่จะเอาน้ำส้มสายชูเข้มข้นไปทาตัวสัตว์เลี้ยงเลย (แบบนั้นระคายเคืองแน่นอน) ให้เจือจางก่อน โดยผสมน้ำส้มสายชูหมักจากแอปเปิ้ล 1 ถ้วยตวง กับน้ำอุ่น 1 ควอท (450 กรัม) และสบู่น้ำมันมะกอก (Castille soap) 1 ออนซ์ สูตรนี้แรงพอจะกำจัดเห็บหมัดได้ แต่ไม่แรงเกินไปจนกลิ่นฉุน   ถ้าอยากเพิ่มตัวช่วยกำจัดเห็บหมัดตามตัวสัตว์เลี้ยง ให้หยดน้ำมันหอมระเหยลาเวนเดอร์หรือซีดาร์ 2 - 3 หยดลงไปผสม กลิ่นหอมอ่อนๆ จะทำให้เห็บหมัดกระเจิง น้องหมาน้องแมวก็ตัวหอมด้วย หรือเติมว่านหางจระเข้ 2 ออนซ์ก็ได้ เพื่อเพิ่มความชุ่มชื้นให้กับผิวสัตว์เลี้ยง หมัดจะไม่มากวนใจอีก  น้ำส้มสายชูหมักจากแอปเปิ้ลนั้นไม่เป็นพิษกับหมาหรือแมว แต่ถ้าเป็นตัวที่แพ้ง่าย ให้ลดสัดส่วนน้ำส้มสายชูหมักจากแอปเปิ้ลลง เหลือแค่ 1 ส่วนต่อน้ำ 3 ส่วน เห็บหมัดกัดคนได้ด้วย เพราะงั้นสำคัญมากว่าต้องป้องกันไว้ก่อน โดยสวมถุงมือยาง เสื้อแขนยาว และกางเกงขายาว  รัดรอบข้อเท้าให้แน่น หมัดจะได้ไม่กัด หรือไต่ขึ้นมาตามขา ลงน้ำส้มสายชูหมักจากแอปเปิ้ลเจือจางจนชุ่มทั่วทั้งตัวน้องหมาน้องแมว ใช้มือนวดให้น้ำยาเคลือบทั้งขนและผิวหนัง สบู่ Castille จะขึ้นฟองหน่อย ก็ให้ขยี้ไปทั่วผิวหนัง แล้วทิ้งไว้ 10 นาที   ระวังอย่าให้น้ำยาเข้าตาหมาแมว เพราะแสบแน่นอน ถ้าจะกำจัดเห็บหมัดที่ยังเป็นๆ พาน้องหมาน้องแมวไปลงน้ำยานอกบ้านดีกว่า แต่ถ้าไม่มีพื้นที่ กลัวหนี หรือดินฟ้าอากาศไม่เป็นใจ ก็พาลงอ่างอาบน้ำเลย ถ้าเห็บหมัดแพร่พันธุ์สยองขวัญไปหมด ให้ผสมน้ำยาเตรียมไว้อีก 1 - 2 เท่า จะได้รักษาต่อเนื่องไม่ขาดตอน ก่อนล้างน้ำยาออก ให้สางขนที่เปียกของสัตว์เลี้ยงก่อน โดยหวีไปทีละจุดของร่างกาย ถือเป็นการสกรีนและกำจัดเห็บเบื้องต้นไปในตัว ทุกครั้งที่สางขน ให้เอาหวีจุ่มชามน้ำสบู่ก่อน จะได้ไม่มีหมัดตกค้าง เวลาสาง หมัดจะติดมากับหวีอย่างง่ายดาย เพราะทนรสน้ำส้มสายชูหมักจากแอปเปิ้ลไม่ได้ พอสางขนเรียบร้อยแล้ว ก็ให้ล้างออกด้วยน้ำอุ่นจนสะอาด  ถ้าสัตว์เลี้ยงขนหนาเป็นพิเศษ อาจจะต้องสางขนซ้ำอีกรอบ พอสางรอบที่ 1 ให้ล้างน้ำสะอาด จากนั้นลงน้ำยารอบ 2 รอ 10 นาที ตามด้วยสางขน ต้องใช้หวีสำหรับสางหมัดโดยเฉพาะ หวีธรรมดาสางแล้วหมัดกับไข่ไม่ติดมาด้วย ระหว่างสางขนหาหมัด ก็ต้องสำรวจหาเห็บไปในตัว อย่าลืมใส่ถุงมือ เพราะอาจถูกเห็บหมัดกัดได้ ตอนสางขนให้เอามือลูบไปตามผิวหนังหมาแมว หาตุ่มเล็กๆ ถ้าเจอเห็บก็ให้เด็ดออกด้วยแหนบ คีบแล้วยกขึ้นจากผิวหนัง ห้ามบี้หรือบิดเด็ดขาด เพราะไม่งั้นตัวจะแยกกับหัว (ปาก) ต้องดึงขึ้นมาตรงๆ   ฆ่าเชื้อบริเวณที่เห็บกัดด้วยแอลกอฮอล์ทันทีที่คีบออก ต้องหมั่นติดตามผล แล้วทาแอลกอฮอล์ซ้ำทุก 2 - 3 วัน จะได้ไม่ติดเชื้อ ทิ้งเห็บในถุงพลาสติก ถ้าสัตว์เลี้ยงแสดงอาการติดเชื้อ ให้พาไปตรวจร่างกายกับสัตวแพทย์ จับตาดูอีก 2 - 3 วัน ว่ามีรอยแดง บวม หรืออาการเจ็บป่วยอื่นๆ ไหม ถ้ามีสัญญาณของการติดเชื้อ ให้รีบพาสัตว์เลี้ยงไปหาหมอ หาคนช่วยจับน้องหมาน้องแมวให้อยู่นิ่งๆ เพราะขั้นตอนต่างๆ ที่ว่ามาไม่สนุกแน่นอน วงจรชีวิตของหมัดจะอยู่ที่ 2 - 3 อาทิตย์ ถ้ารอบแรกเก็บหมัดไม่หมด อาจวางไข่เพิ่มตามจุดต่างๆ ของบ้าน จนแพร่พันธุ์ซ้ำ เพราะงั้นให้หมั่นใช้น้ำส้มสายชูหมักจากแอปเปิ้ลเจือจางทุก 2 - 3 วัน จนไม่เหลือวี่แววของหมัดอีกต่อไป  ถึงหมัดจะหายไปแล้ว ก็ยังควรลงน้ำยาซ้ำทุกอาทิตย์ เพื่อให้แน่ใจว่าสัตว์เลี้ยงไม่ติดหมัดซ้ำมาอีกรอบ ถ้าหยุดการแพร่พันธุ์ของหมัดได้ และอยากป้องกันไม่ให้หมาแมวติดหมัดซ้ำ ก็ต้องผสมน้ำยาจากน้ำส้มสายชูหมักจากแอปเปิ้ลแบบไม่ผสมสบู่ โดยผสมน้ำส้มสายชูหมักจากแอปเปิ้ล 2 ถ้วยตวง กับน้ำ 2 ถ้วยตวง จากนั้นกรอกใส่ขวดสเปรย์สำหรับฉีดพ่นทำความสะอาด   ขวดสเปรย์ที่ใช้ต้องสะอาด ไม่เคยใช้ใส่น้ำยาทำความสะอาดหรือสารเคมีอื่นๆ มาก่อน เพราะอาจเป็นอันตรายกับสัตว์เลี้ยงได้  จะผสมเยอะก็ได้ อันนี้แล้วแต่ว่าเลี้ยงหมาแมวไว้กี่ตัว น้ำยานี้จะเหมือนสูตรที่ใช้อาบน้ำสัตว์เลี้ยง คือจะใส่น้ำมันหอมระเหยลาเวนเดอร์หรือซีดาร์ไปด้วยก็ได้ จะได้หอมๆ แถมกำจัดเห็บหมัดได้ชะงัด เพราะมันไม่ชอบกลิ่นและรส น้ำยาสูตรนี้กำจัดเห็บหมัดได้ดี แต่ก็อ่อนโยนพอจะใช้ได้ทุกครั้งที่อาบน้ำให้สัตว์เลี้ยง ให้คุณฉีดพ่นน้ำยานี้จากหัวจรดหาง เอาให้เคลือบขนจนทั่ว จากนั้นนวดให้ซึมถึงผิวหนัง แล้วปล่อยให้แห้ง กลิ่นน้ำส้มสายชูจะจางหายไปเองหลังน้ำยาแห้งสนิท   อย่าฉีดบริเวณใบหน้าของสัตว์เลี้ยง ให้เอาผ้าชุบน้ำยาหมาดๆ มาเช็ดหูและหน้าแทน  ถ้าปกติไม่ค่อยอาบน้ำให้สัตว์เลี้ยง ก็ต้องพ่นสเปรย์ถี่กว่านั้น เช่น ทุก 1 - 2 อาทิตย์ โดยเฉพาะช่วงที่สัตว์เลี้ยงออกไปเล่นนอกบ้านบ่อยๆ  แมวส่วนใหญ่ และหมาบางตัว เกลียดการถูกพ่นสเปรย์ใส่น่าดู เพราะงั้นถ้าสัตว์เลี้ยงของคุณเป็นหนึ่งในนั้น ก็ให้เอาผ้าสะอาดชุบน้ำยาจนชุ่ม แล้วเอามาเช็ดตามตัวแทน แบบนี้จะเบามือกว่า ไม่น่ากลัว ให้น้องหมากินน้ำผสมน้ำส้มสายชูหมักจากแอปเปิ้ลเจือจาง ก็เป็นอีกวิธีไล่เห็บหมัดได้จากภายในสู่ภายนอก เพราะผิวหนังกับขนของน้องหมาจะเริ่มส่งกลิ่นเหมือนน้ำส้มสายชูหมักจากแอปเปิ้ล โดยเฉพาะตัวที่กินเป็นประจำ ปริมาณที่แนะนำให้ผสมน้ำดื่มคือน้ำส้มสายชูหมักจากแอปเปิ้ล 1 ช้อนโต๊ะ วันละ 1 ครั้ง สัดส่วนนี้ต่อน้ำหนักตัว 40 ปอนด์ (18 กก.)  แต่ถ้าสัตว์เลี้ยงของคุณน้ำหนักน้อยกว่านั้น ก็ให้ลดปริมาณน้ำส้มสายชูลง เช่น ถ้าน้องหมาหนัก 12 ปอนด์ (5 กก.) ก็ลดเหลือแค่ 1/2 - 1 ช้อนชา เจ้าของบางคนยอมให้แมวกินน้ำส้มสายชูหมักจากแอปเปิ้ล แต่อีกหลายคนก็กลัวจะไปทำค่า pH ในร่างกายแมวปั่นป่วน เอาเป็นว่าถ้ากลัวแมวจะเป็นอันตราย ก็ให้ใช้แค่ภายนอกอย่างเดียว ถ้าหมารู้ทัน ไม่ยอมกินน้ำที่ผสมน้ำส้มสายชูหมักจากแอปเปิ้ล ก็อย่าไปฝืนใจ บอกแล้วว่าใช้ทาเฉพาะภายนอกก็ได้ผลดี เห็บหมัดจะได้ไม่ยึดบ้านเป็นฐานที่มั่น ให้คุณใช้สูตรเดียวกับที่ใช้ล้างตัวหมาแมว ล้างทำความสะอาดตั้งแต่พื้นห้องยันหน้าเคาน์เตอร์เลย รับรองว่าปลอดภัยหายห่วง เพราะเป็นสูตรธรรมชาติ กำจัดได้ทั้งแบคทีเรียและเชื้อโรคทั้งหลาย   ถ้าจะล้างหน้าเคาน์เตอร์หรือบริเวณที่ใช้ปรุงอาหาร ก็ห้ามผสมน้ำส้มสายชูกับเบคกิ้งโซดา เพราะจะหักล้างกันจนเสียสรรพคุณต้านแบคทีเรียไป จะใช้น้ำยานี้ฉีดพรมต่อไปก็ได้ ให้แน่ใจว่าหมัดจะไม่กลับมา  บ้านจะฉุนกลิ่นน้ำส้มสายชูจนกว่าน้ำยาจะแห้งสนิทเท่านั้น หลังจากนั้นก็ลืมไปเลยว่าเคยฉีด หมัดอยู่ต่อได้เป็นวันๆ กระทั่งเป็นอาทิตย์ๆ ตามพรมและที่นอนของสัตว์เลี้ยง เพราะงั้นให้เก็บเครื่องนอน ผ้าปู และอื่นๆ ที่หมาแมวเคยสัมผัส ไปซักโดยใช้น้ำร้อน จากนั้นอบแห้งด้วยความร้อนเช่นกัน ถ้าอยู่ในระยะแพร่พันธุ์ ก็ทำซ้ำ 2 - 3 ครั้งได้เลย   วิธีนี้ใช้ป้องกันการกลับมาติดหมัดซ้ำ ระหว่างกำจัดหมัดจากมุมต่างๆ ของบ้าน จริงๆ ให้ซักล้างทุกอย่างที่หมาแมวเคยใช้หรือสัมผัส เช่น ผ้าห่มและหมอน นอกจากที่หลับที่นอนของสัตว์เลี้ยงแล้ว เห็บหมัดยังซุ่มอยู่ตามพรมได้นานๆ หมัดจะวางไข่ตามตัวสัตว์เลี้ยง แล้วไข่ก็ร่วงลงมาตามพรมและผ้าอื่นๆ ทั่วบริเวณ ถ้าอยากป้องกันไม่ให้ไข่หมัดฟักออกมาเป็นตัว ก็ต้องกำจัดไข่หมัดรวมถึงตัวหมัดเองที่อาจหลงเหลือตามพรมให้สิ้นซาก โดยดูดฝุ่นให้เอี่ยมอ่องที่สุดทั่วทั้งบ้าน  ดูดฝุ่นลามไปถึงเบาะและผ้าคลุม, ซอกตามเฟอร์นิเจอร์, มุมห้อง สรุปคือทุกส่วนในบ้าน โดยเฉพาะมุมที่สัตว์เลี้ยงชอบไปอยู่ พอดูดฝุ่นและซักล้างเรียบร้อยแล้ว จะให้ชัวร์ต้องใช้น้ำยาสูตรใกล้เคียงกับที่ใช้กำจัดเห็บหมัดที่ขน มาฉีดพ่นตามพรมและที่นอนของหมาแมว โดยผสมน้ำส้มสายชูหมักจากแอปเปิ้ล 1 แกลลอน (ประมาณ 4 ลิตร) กับน้ำ 1/2 แกลลอน (ประมาณ 2 ลิตร) น้ำมะนาว 16 ออนซ์ และ witch hazel 8 ออนซ์ (230 กรัม) ในกาละมัง จากนั้นกรอกใส่ขวดสเปรย์ขวดใหญ่ เอาไปฉีดพ่นตามจุดต่างๆ ของบ้าน ทั้งพรม พื้นไม้ ซอกมุมต่างๆ ขอบหน้าต่าง และเฟอร์นิเจอร์ ฉีดให้เคลือบหนาๆ เลย   อาจจะต้องฉีดพ่นซ้ำต่ออีก 2 - 7 วัน อันนี้แล้วแต่ว่าหมัดระบาดหนักแค่ไหน แต่ถ้าเป็นมาตรการป้องกัน แค่เดือนละครั้งก็พอ  ทิ้งไว้ให้น้ำยาแห้งก่อน แล้วค่อยนำกลับไปยังพื้นที่ซักล้าง ถ้าไม่ได้มีปัญหาเรื่องหมัดมากนัก แค่อยากจับหมัดที่ซุ่มอยู่ในบ้าน ก็ลองสร้างกับดักจับหมัดขึ้นมา โดยเสียบไฟดวงเล็กๆ ไว้ตามปลั๊กแถวๆ พื้นห้อง หาจานใส่น้ำมารองใต้ไฟแต่ละดวง ในน้ำผสมน้ำยาล้างจานสัก 1 ฝา   สำรวจจานทุกเช้า ว่ามีซากหมัดหรือเปล่า ถ้ามีก็เททิ้งไป แล้วเติมน้ำสบู่ใหม่ทุกคืน วิธีนี้ใช้ทดสอบประสิทธิภาพของสเปรย์สูตรธรรมชาติได้ด้วย พอไม่เหลือหมัดลอยในจานแล้ว ก็เลิกฉีดสเปรย์ได้ ถ้าไม่ใช้หลอดไฟ จะเปลี่ยนเป็นเทียน tealight (เทียนถ้วย) แทนก็ได้ แต่ต้องระวังมาก กลางคืนหมั่นแวะมาตรวจตรา เพราะเสี่ยงไฟไหม้บ้านได้
เจือจางน้ำส้มสายชูหมักจากแอปเปิ้ล. สวมถุงมือและเสื้อแขนยาว. ลงน้ำยาตามตัวสัตว์เลี้ยง. ใช้หวีสางหมัด. หาเห็บแล้วค่อยๆ กำจัดออก. ลงน้ำยาซ้ำ. ผสมน้ำยาอีกสูตร. ใช้ฉีดพ่นหลังอาบน้ำให้สัตว์เลี้ยง. เติมน้ำส้มสายชูหมักจากแอปเปิ้ลในน้ำดื่มของน้องหมา. ทำความสะอาดบ้านด้วยน้ำส้มสายชูหมักจากแอปเปิ้ลเจือจาง. ทำความสะอาดที่หลับที่นอนของหมาแมว. กำจัดหมัดในบ้านแบบถอนรากถอนโคน. ฉีดสเปรย์สูตรธรรมชาติ. ทำกับดักหมัด.
https://www.wikihow.com/Make-a-Natural-Flea-and-Tick-Remedy-with-Apple-Cider-Vinegar https://www.wikihow.com/Make-a-Natural-Flea-and-Tick-Remedy-with-Apple-Cider-Vinegar https://www.wikihow.com/Make-a-Natural-Flea-and-Tick-Remedy-with-Apple-Cider-Vinegar
Getting Rid of a Flea and Tick Infestation with ACV Preventing Future Infestations with ACV Getting Rid of Fleas in Your Home